Public procurement notice: Voluntary Ex Ante Transparency Notice
Published: 2019-04-30
Buyer: Region Syddanmark, Projektorganisationen for Nyt OUH
Country: DK
Contract type: Works
Procedure: Contract award without prior publication
CPV classification: 45000000: Construction work | 45112200 | 45112420 | 45112500 | 45215100
Estimated value: 37449292 DKK

Technical requirements: Tillægsaftalen omfatter tilkøb af supplerende arbejder fra den oprindelige totalentreprenør i form af projekterings- og udførelsesarbejder vedr. udvidelsen og udbygningen af logistiktunnellen på Nyt OUH.
Region Syddanmark har pr. 6.2.2018 indgået betingede totalentreprisekontrakter med JV CMB/Itinera vedr. projektoptimering, projektering samt opførelse af Nyt OUH i form af hhv. DP03 Vidensaksen og DP04 Behandling- og sengeafsnit.
Efter gennemførelsen af projektoptimeringsfasen for DP03 og DP04, og indgåelsen af endelige og bindende totalentreprisekontrakter med JV CMB/Itinera pr. 28.9.2018, har Region Syddanmark vurderet, at det vil styrke hele OUH-projektet og logistikløsningen i væsentlig grad, såfremt den oprindeligt forudsatte logistiktunnel omfattet dels af delprojektet DP01, og dels af projektbeskrivelsen for hhv. DP03 (og DP04) udvides og udbygges i større omfang end oprindeligt forudsat.
På Nyt OUH er servicebyen placeret syd for hospitalsringvejen. Servicebyen og selve hospitalet skal forbindes via en underjordisk tunnel fra servicebyen og frem til Vidensaksen (DP03). Denne såkaldte ”logistiktunnel” er blevet udbudt og opført i forbindelse med gennemførelsen af delprojektet DP01 Indledende arbejder. I forbindelse med udbuddet af delprojekterne DP03 (og DP04) har det været forudsat, at totalentreprenøren på delprojektet DP03 skulle forestå en forlængelse og sammenkobling mellem den etablerede DP01-”logistiktunnelen” og Vidensaksens (DP03) sydlige ende.
Denne tillægsaftale omfatter de supplerende underjordiske arbejder i form af projekterings- og udførelsesarbejder vedr. udvidelse og udbygning af den allerede etablerede logistiktunnel på Nyt OUH, hvorved den allerede udførte DP01-”logistiktunnel” videreføres ind under DP03-Vidensaksen i kælderplan. Derved er der mulighed for flere adgangsveje fra kælderplan (via elevator) til teknik- og logistiketagen på plan 2 i Vidensaksen (DP03), og dermed kan man bedre undgå logistikmæssige ”flaskehalse”.
Tunnellen udføres efter samme konstruktionsprincipper og opbygning som anvendt i den resterende del af tunnelen (DP01). Ligeledes forudsat samme principper som de allerede indeholdte arbejder under DP03.
Tillægsaftalen følger hovedtidsplanen for DP03 Vidensaksen, og ekstraarbejderne får således ikke indflydelse på det tidsmæssige aspekt, herunder mellemterminer og slutterminer for DP03.
Tillægsaftalen har en værdi på 37 449 292 DKK, svarende til ca. 3,5% af værdien af DP03-kontrakten på 1 067 000 000 DKK.
Region Syddanmark (RS) indgik pr. 6.2.2018 betingede totalentreprisekontrakter med totalentreprenøren JV CMB/Itinera (CMB) om projektering og udførelse af DP03 Vidensaksen og DP04 Behandlings- og sengeafsnit i forbindelse med opførelsen af Nyt OUH, som pr. 28.9.2018 blev endelige og ubetingede. RS ønsker nu at foretage supplerende tilkøb under DP03-kontrakten, i form af tilkøb af supplerende underjordiske arbejder til videreførelse af logistiktunnellen under Vidensaksen (DP03) i kælderplan. Det vurderes, at tillægsaftalen mellem RS og CMB er undtaget fra udbudspligt efter udbudsloven af følgende årsager (hver for sig og tilsammen):
1) Ændringen af den indgåede kontrakt vedr. DP03 er omfattet af den såkaldte ”bagatelregel” i udbudslovens § 180, idet værdien af ændringen (tillægsaftalen) både er lavere end tærskelværdien for bygge- og anlægsarbejder (pt. 41 300 000 DKK), og er lavere end 15% af værdien af den oprindelige DP03-kontrakt. Imidlertid følger det af udbudslovens § 180, stk. 2, at såfremt der foretages flere ændringer af den samme kontrakt, skal værdien af ændringerne lægges sammen ved beregningen – både i forhold til opgørelsen af tærskelværdien og i forhold til opgørelsen af grænsen på de 15%. Det betyder, at der i forhold til den konkrete kontrakt vedr. DP03, ikke efterfølgende kan foretages flere mindre supplerende tilkøb efter udbudslovens § 180, såfremt de forudsatte supplerende arbejder vedr. logistiktunnelen udelukkende foretages med hjemmel i udbudslovens § 180. Henset til den begrænsning, der ligger i anvendelsen af udbudslovens § 180, er det derfor i sammenhængen med RS’ øvrige forventede fremtidige behov tillige vurderet, om de supplerende arbejder i forbindelse med udførelsen af logistiktunnelen også kan undtages med hjemmel i udbudslovens § 181 og § 178. Se nedenfor;
2) Ændringen af den indgåede kontrakt vedr. DP03 er tillige vurderet at være omfattet af undtagelsen efter udbudslovens § 181, idet ændringen angår supplerende bygge- og anlægsarbejder fra den oprindelige leverandør, idet ændringen er vurderet at være nødvendig for gennemførelsen af kontrakten, og idet anvendelsen af en anden leverandør ikke kan lade sig gøre uden væsentlig ulempe af både økonomisk og teknisk art, og vil forårsage betydelige problemer for RS og en væsentlig forøgelse af RS’ omkostninger. Samtidig beløber ændringen sig kun til ca. 3,5% af værdien af den oprindelige DP03-kontrakt, og overstiger dermed ikke 50%-grænsen i medfør af udbudslovens § 181, stk. 2. Det er ved vurderingen tillagt vægt:
— at den samlede logistikløsning for Nyt OUH med det nuværende vidensniveau, vil fremstå uhensigtsmæssig og ufærdig, hvis ikke den underjordiske logistiktunnel videreføres under DP03,
— at det supplerende arbejde har en særlig karakter, fordi det er underjordisk og dermed danner det konstruktionsmæssige fundament for den efterfølgende opførelse af sygehusbyggeriet DP03 med en anlægssum på 1 067 000 000 DKK,
— at der næppe vil være nogen anden entreprenør i markedet, som vil påtage sig denne grænsefladerisiko set i forhold til ekstraopgavens størrelse (37 500 000 DKK).
Der henvises til pkt. VI.3) Yderligere oplysninger for fortsættende og yderligere begrundelse i henhold til nærværende pkt. IV.1.1).


Winner: Odense Hospital Project Team Joint Venture I/S med følgende fuldt ansvarlige deltagere: Itinera S.P.A. og C.M.B. Societá Cooperativa
Award value: 37449292